**Výzva na školiteľa/školiteľku**

**„EGL CZ/SK školenie 2023“**

Nivam – Národný inštitút vzdelávania a mládeže, hľadá **2 školiteľov/školiteľky na prípravu, realizáciu a vyhodnotenie „EGL CZ/SK školenie 2023“.**

**Ciele projektu v rámci slovensko-českej spolupráce sú:**

* zvýšiť kvalitu lokálnej práce s mládežou, predovšetkým prostredníctvom posilnenia spolupráce medzi rôznymi zainteresovanými stranami, ktoré sú aktívne na úrovni samospráv;
* podpora uznávania a rozvoja kvality práce s mládežou ako súčasť lokálnej mládežníckej politiky;
* posilnenie medzinárodného rozmeru práce s mládežou a prenos medzinárodných príkladov dobrej praxe do svojej samosprávy;
* prispievať k rozvoju práce s mládežou v rámci európskej spolupráce v oblasti mládeže s ďalšími samosprávami v Európe.
* implementácia zásad Európskej Charty lokálnej práce s mládežou v zapojených samosprávach.

**Cieľová skupina:**

**Do projektu EGL CZ/SK 2023 sa môžu zapojiť tímy zo slovenských a českých samospráv definovaných, ako mesto. Tímy musia pozostávať zo 4 členov** **v zložení:**

* 1 zástupca samosprávy (zamestnanec samosprávy v oblasti mládeže prípadne príbuznej oblasti);
* 1 pracovník s mládežou (zástupca organizácie/združenia pracujúceho s mládežou);
* 2 až 3 zástupcovia mládeže vo veku 15 - 30 rokov.

**Profil školiteľa/školiteľky**

Kandidát/ka má mať:

* Vedomosti a zručnosti v oblasti neformálneho vzdelávania;
* všeobecný prehľad o medzinárodnom projekte Europe Goes Local a jeho doterajšej implementácii na Slovensku;
* poznať princípy Charty EGL;
* skúsenosti v oblasti prípravy, tvorby a implementácie projektov (v rôznych grantových schémach a programoch);
* poznať program Erasmus+ a Európsky zbor solidarity;
* mať skúsenosti v oblasti spoluprácou so samosprávou;
* orientovať sa v strategických dokumentoch týkajúcich sa mládeže a práce s ňou na európskej a národnej úrovni;
* mať skúsenosť s tvorbou strategických dokumentov;
* byť schopný pracovať v medzinárodnom tíme (oficiálnymi jazykmi školení budú čeština a slovenčina);

**Požiadavky kladené na školiteľa/ku:**

* účasť na osobných/online stretnutiach v rámci školiteľského tímu a koordinátorov projektu;
* spolupracovať v školiteľskom tíme DZS a NIVaM;
* obsahovo pripraviť, realizovať a vyhodnotiť školiace aktivity;
* vypracovať záverečné správy z každej fázy školiacich aktivít;
* flexibilita a prispôsobenie sa potrebám účastníkov;
* mať záujem odborne podporovať mentorov tímov.

**Odmena pro školiteľa/ku**

6 celých dní (200 €/ deň): 3 dni na realizáciu a 3 dni na prípravu a hodnotenie. Spolu za odvedené školiteľské služby a podporu účastníkov po skončení školenia prináleží odmena pre školiteľa v sume **1200 €**

Ubytovanie a strava sú hradené NA, cestovné je zahrnuté vo výške odmeny.

**Termín na zaslanie prihlášok je do 25.5.2023.**